**PASKAIDROJUMA RAKSTS**

**Madonas novada pašvaldības 31.05.2022. saistošajiem noteikumiem Nr. 18**

**“Interešu izglītības un pieaugušo neformālās izglītības programmu licencēšanas kārtība”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Saistošo noteikumu nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 17. punktu 2021. gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.Lai pašvaldības atbalsta veidi un interešu izglītības un pieaugušo neformālās izglītības licencēšanas kārtība būtu ērti un vienoti pieejama fiziskām un juridiskām personām jaunizveidotajā Madonas novadā, nepieciešams apstiprināt jaunus saistošos noteikumus un atcelt vēsturisko novadu saistošos noteikumus. |
| 2. Īss saistošo noteikumu satura izklāsts | Saistošie noteikumi nosaka kārtību, kādā Madonas novada pašvaldība īsteno pašvaldības kompetenci, izsniedzot licences privātpersonām, kas nav reģistrētas Izglītības iestāžu reģistrā, interešu un pieaugušo neformālās izglītības programmu īstenošanai. Noteikumi nosaka izglītības programmu licencēšanai iesniegto dokumentu izvērtēšanas kārtību, lēmuma par licences izsniegšanas, licences termiņa pagarināšanas, licences izsniegšanas atteikuma vai licences anulēšanu pieņemšanas kārtību. |
| 3. Informācija par saistošo noteikumu ietekmi uz pašvaldības budžetu | Lēmumam nav tiešas ietekmes uz pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu īstenošanas rezultātā var tikt veicināta jaunu interešu izglītības un pieaugušo neformālās izglītības programmu īstenošana, radot iespēju bērniem un jauniešiem apgūt jaunas prasmes, pieaugušajiem stiprināt esošās kompetences un apgūt jaunas. |
| 5. Informācija par administratīvajām procedūrām | Licences saņemšanai licences pieprasītājs pašvaldībā iesniedz iesniegumu un programmu saistošajos noteikumos noteiktajā kārtībā. Saskaņā ar saņemtajiem dokumentiem Madonas novada pašvaldības Izglītības un jaunatnes lietu komiteja pieņem lēmumu par licences izsniegšanu.Komitejas pieņemto lēmumu var apstrīdēt Madonas novada pašvaldības Administratīvo aktu strīdu komisijā. Administratīvo aktu strīdu komisijas lēmumu var pārsūdzēt Administratīvajā rajona tiesā. |
| 6. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas.  |

Domes priekšsēdētājs A.Lungevičs